SET ปิดลบ 5 จุด แรงขาย “เดลต้า-แม็คโคร” กดดัน สัปดาห์หน้าลุ้นตัวเลข “เงินเฟ้อสหรัฐ-GDP”
SET ปิดลบ 5 จุด รับแรงขายเดลต้า-ค้าปลีก ฉุดดัชนีราว 3 จุดจากปัจจัยเฉพาะตัว ขณะที่แนวโน้มสัปดาห์หน้ารอลุ้นเงินเฟ้อสหรัฐ และ GDP ไทย พร้อมให้แนวรับแรก 1,660 จุด ถัดไป 1,650 จุด ส่วนแนวต้าน 1,670-1,680 จุด 
SET ปิดลบ 5 จุด รับแรงขายเดลต้า-ค้าปลีก ฉุดดัชนีราว 3 จุดจากปัจจัยเฉพาะตัว ขณะที่แนวโน้มสัปดาห์หน้ารอลุ้นเงินเฟ้อสหรัฐ และ GDP ไทย พร้อมให้แนวรับแรก 1,660 จุด ถัดไป 1,650 จุด ส่วนแนวต้าน 1,670-1,680 จุด
10 ก.พ. 2566

โดยฝ่ายนักวิเคราะห์กล่าวว่า ตลาดหุ้นไทยวันนี้ปรับตัวลง โดยรับแรงกดดันจากแรงขายหุ้น DELTA และ MAKRO จากปัจจัยเฉพาะตัว ฉุดดัชนีราว 3 จุด โดยเฉพาะ DELTA กังวลผลประกอบการจะออกมาแย่เหมือน KCE ส่วน MAKRO ผิดหวังที่ไม่เข้า MSCI แม้จะมีแรงซื้อกลุ่มสื่อสาร ADVANC, INTUCH ประคอง Downside ไว้ได้ระดับหนึ่ง
ประกอบกับบรรยากาศการลงทุนภาพรวมในเอเชียเป็นลบ หลังจากตลาดหุ้นสหรัฐปรับลง และอัตราผลตอบแทนพันธบัตรรัฐบาลสหรัฐ (Bond Yield) ดีดขึ้น ทำให้ต่างชาติชะลอการลงทุนหุ้นไทย แต่ตลาดก็ไปไหนได้ไม่ไกล เพราะนักลงทุนรอติดตามตัวเลขเงินเฟ้อสหรัฐที่จะประกาศในวันอังคารหน้า  (14 ก.พ.) และ ตัวเลข GDP ไทยวันศุกร์ (17 ก.พ.66)
สำหรับแนวโน้มการลงทุนสัปดาห์หน้า คาดว่าน่าจะเห็นสีสันการลงทุนในวันพุธ โดยช่วง 2 วันแรกของสัปดาห์ตลาดคงรอตัวเลขเงินเฟ้อสหรัฐ หากออกมาต่ำกว่าคาดช่วยต่างชาติชะลอแรงขายและอาจกลับมาซื้อ พร้อมให้แนวรับแรกที่ 1,660 จุด ถัดไป 1,650 จุด ส่วนแนวต้านให้ไว้ที่ 1,670 และ 1,680 จุด
หลักทรัพย์ที่มีมูลค่าการซื้อขายสูงสุด 5 หลักทรัพย์
BANPU มูลค่าการซื้อขาย 4,216.44 ล้านบาท ปิดที่ 10.90 บาท ราคาไม่เปลี่ยนแปลง
ADVANC มูลค่าการซื้อขาย 3,282.03 ล้านบาท ปิดที่ 206.00 บาท เพิ่มขึ้น 6.50 บาท
SCB มูลค่าการซื้อขาย 2,971.18 ล้านบาท ปิดที่ 100.50 บาท ลดลง 2.00 บาท
BBL มูลค่าการซื้อขาย 2,870.47 ล้านบาท ปิดที่ 164.00 บาท เพิ่มขึ้น 3.00 บาท
KBANK มูลค่าการซื้อขาย 2,537.56 ล้านบาท ปิดที่ 143.00 บาท ลดลง 1.50 บาท